טיפול  משפחתי אינטגרטיבי במשחק – מדע, אמנות ואומנות

סדנה בת ארבע שעות בהנחיית ד"ר שלמה אריאל

הטיפול המשפחתי האינטגרטיבי במשחק  מהווה דרך מהנה ומאוד אפקטיבית לשילוב מלא של ילדים בטיפול המשפחתי , כמשתתפים שווי זכויות נלהבים. המשחק המשפחתי החופשי מאפשר חשיפה של דפוסי אינטראקציה דיספונקציונאליים סמויים ("באגים" בתקשורת המשפחתית)  וטיפול בהם בדרך משחקית רכה, עתירת דמיון ויצירתיות. המטפל הוא שותף מלא למשחק המשפחתי הספונטאני, וכחבר  שווה זכויות בפעילות הוא מכוון את המשחק בעדינות לכיוון המאפשר החלשת הבאגים ושינוי חיובי. ילדים, במשחקיהם הסוציו דרמטיים הטבעיים, משתמשים באופן יצירתי  במיגוון בלתי נדלה של אמצעים מילוליים ולא מילוליים כדי לפתור קונפליקטים בינאישיים ולשפר את מצבם הרגשי והחברתי. המטפלת בטיפול במשפחתי במשחק יכולה אף היא, כמו הילדים,  להפעיל באופן גמיש ומהנה אמצעי טיפול במשחק כיד הדמיון הטובה עליה, ועם זאת פעילותה מונחית על ידי חשיבה שיטתית מדוקדקת על מה שצריך לשנות , על מהות המשחק ועל כוחו הריפויי.

בסדנה יציג ד"ר אריאל בקצרה את יסודותיה התיאורטיים והמתודולוגיים של שיטת הטיפול המשפחתי האינטגרטיבי במשחק שפיתח, וידגים את השיטה באמצעות הצגת מקרים בוידיאו, משחקי תפקידים בהשתתפות פעילה של באי הסדנה ודיון במקרים.

עם מה יצאו המשתתפים?

1. הכרות עם היסודות התיאורטיים והמתודולוגיים של שיטת הטיפול המשפחתי האינטגרטיבי במשחק
2. הסתכלות על דפוסי אינטראקציה משפחתית בריאה ודיספונקציונאלית כתוכניות לעיבוד נתונים נקיות מ"באגים" או נגועות ב"באגים"
3. הכרות עם אותן תכונות טיפוליות של המשחק היכולות לשמש כ"מכסחי באגים", תכונות הנגזרות מעצם מהות המשחק ומתפקידיו כמכניזם להשגת איזון רגשי ואיזון בינאישי
4. הכרות עם שיטות להתקבלות למשחק המשפחתי הספונטאני 
ולניהולו בדרך משחקית נעימה, יצירתית ועתירת דמיון

דמי השתתפות בסדנה – 150 ₪. לחברי העמותה הישראלית לטיפול במשחק ההשתתפות תהיה חינם אין כסף.

